ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่อง กำหนดหลักเกณฑ์วิธีการ และเงื่อนไขการแจ้งเป็นผู้ผลิตเพื่อขาย หรือผู้นำเข้าเพื่อขายอาหารสัตว์ที่มิใช่อาหารสัตว์ควบคุมเฉพาะพ.ศ. ๒๕๕๙ โดยที่เป็นการสมควรกำหนดหลักเกณฑ์วิธีการ และเงื่อนไขการแจ้งเป็นผู้ผลิตเพื่อขายหรือผู้นำเข้าเพื่อขายอาหารสัตว์ที่มิใช่อาหารสัตว์ควบคุมเฉพาะอาศัยอำนาจตามความในมาตรา๕ และมาตรา ๖ (๒) แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘รัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการควบคุมคุณภาพอาหารสัตว์จึงออกประกาศ ดังต่อไปนี้ข้อ๑ ประกาศนี้เรียกว่า ประกาศกระทรวงเกษตรและสหกรณ์เรื่อง กำหนดหลักเกณฑ์ วิธีการ และเงื่อนไขการแจ้งเป็นผู้ผลิตเพื่อขายหรือผู้นำเข้าเพื่อขายอาหารสัตว์ที่มิใช่อาหารสัตว์ควบคุมเฉพาะ พ.ศ. ๒๕๕๙ข้อ๒[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ๓ ผู้ใดประสงค์จะผลิตเพื่อขายหรือนำเข้าเพื่อขายอาหารสัตว์ที่มิใช่อาหารสัตว์ควบคุมเฉพาะ ต้องปฏิบัติดังนี้(๑)กรณีผลิตเพื่อขาย ให้แจ้งการผลิตอาหารสัตว์ที่มิใช่อาหารสัตว์ควบคุมเฉพาะล่วงหน้าก่อนวันผลิตเพื่อขายไม่น้อยกว่าสามสิบวันตามแบบแจ้งผู้ผลิตอาหารสัตว์ที่มิใช่อาหารสัตว์ควบคุมเฉพาะ (แบบ จ.ผ.)และเอกสารหลักฐานประกอบการแจ้งตามท้ายประกาศนี้และเมื่อผู้อนุญาตออกใบรับแจ้งให้แล้วจึงจะผลิตอาหารสัตว์ที่มิใช่อาหารสัตว์ควบคุมเฉพาะนั้นได้(๒) กรณีนำเข้าเพื่อขาย ให้แจ้งการนำเข้าอาหารสัตว์ที่มิใช่อาหารสัตว์ควบคุมเฉพาะล่วงหน้าก่อนวันนำเข้าเพื่อขายไม่น้อยกว่าสามสิบวันตามแบบแจ้งผู้นำเข้าอาหารสัตว์ที่มิใช่อาหารสัตว์ควบคุมเฉพาะ (แบบ จ.น.)และเอกสารหลักฐานประกอบการแจ้งตามท้ายประกาศนี้และเมื่อผู้อนุญาตออกใบรับแจ้งให้แล้ว จึงจะนำเข้าอาหารสัตว์ที่มิใช่อาหารสัตว์ควบคุมเฉพาะนั้นได้ข้อ๔ ผู้ใดผลิตเพื่อขายหรือนำเข้าเพื่อขายอาหารสัตว์ที่มิใช่อาหารสัตว์ควบคุมเฉพาะตามที่กำหนดในประกาศตามมาตรา๖ (๒) อยู่ก่อนวันที่ประกาศดังกล่าวมีผลใช้บังคับและประสงค์จะดำเนินการต่อไปต้องยื่นแบบแจ้งภายในสามสิบวันนับแต่วันที่ประกาศนั้นมีผลใช้บังคับเมื่อยื่นแบบดังกล่าวภายในกำหนดเวลาแล้วให้ดำเนินการต่อไปได้ข้อ๕ การแจ้งตามประกาศนี้ในกรุงเทพมหานคร ให้แจ้ง ณ สำนักพัฒนาระบบและรับรองมาตรฐานสินค้าปศุสัตว์กรมปศุสัตว์ หรือหน่วยงานที่กรมปศุสัตว์ประกาศกำหนด ในจังหวัดอื่นให้แจ้ง ณสำนักงานปศุสัตว์จังหวัดแห่งท้องที่ที่สถานที่ผลิตเพื่อขายหรือสถานที่นำเข้าเพื่อขายอาหารสัตว์ที่มิใช่อาหารสัตว์ควบคุมเฉพาะนั้นตั้งอยู่หรือสำนักพัฒนาระบบและรับรองมาตรฐานสินค้าปศุสัตว์ กรมปศุสัตว์หรือหน่วยงานที่กรมปศุสัตว์ประกาศกำหนดข้อ๖ เมื่อได้รับการแจ้งรายละเอียดพร้อมด้วยเอกสารหลักฐานประกอบการแจ้งรายละเอียดตามท้ายประกาศนี้แล้วให้ผู้อนุญาตทำการตรวจสอบรายละเอียดการแจ้งเอกสารและหลักฐานหากเห็นว่าถูกต้องครบถ้วนให้ออกใบรับแจ้งให้แก่ผู้แจ้งไว้เพื่อเป็นหลักฐานภายในสิบห้าวันทำการนับแต่วันแจ้ง(๑)ใบรับแจ้งผู้ผลิตเพื่อขายอาหารสัตว์ที่มิใช่อาหารสัตว์ควบคุมเฉพาะให้ใช้แบบ บ.จ.ผ.(๒)ใบรับแจ้งผู้นำเข้าเพื่อขายอาหารสัตว์ที่มิใช่อาหารสัตว์ควบคุมเฉพาะให้ใช้แบบ บ.จ.น.ข้อ๗ การออกใบรับแจ้งตามข้อ ๕ให้หมายความรวมถึงการออกใบรับแจ้งผ่านระบบอิเล็กทรอนิกส์ด้วยข้อ๘ ให้แจ้งรายละเอียดปริมาณการผลิตเพื่อขายอาหารสัตว์ที่มิใช่อาหารสัตว์ควบคุมเฉพาะให้ปศุสัตว์จังหวัดแห่งท้องที่ทราบเป็นประจำทุกปีก่อนวันที่ ๑ มีนาคม ของปีถัดไปตามแบบรายงานการผลิตเพื่อขายอาหารสัตว์ที่มิใช่อาหารสัตว์ควบคุมเฉพาะประจำปีแล้วให้ปศุสัตว์จังหวัดแจ้งกรมปศุสัตว์ทราบข้อ๙ ผู้ผลิตเพื่อขายหรือผู้นำเข้าเพื่อขายอาหารสัตว์ที่มิใช่อาหารสัตว์ควบคุมเฉพาะหากประสงค์จะหยุดกิจการหรือเลิกกิจการต้องแจ้งสำนักพัฒนาระบบและรับรองมาตรฐานสินค้าปศุสัตว์กรมปศุสัตว์ หรือปศุสัตว์จังหวัดแห่งท้องที่ทราบด้วยและให้ปศุสัตว์จังหวัดแจ้งกรมปศุสัตว์ทราบข้อ๑๐ กรณีที่มีการย้ายสถานที่ผลิตเพื่อขายหรือสถานที่นำเข้าเพื่อขายอาหารสัตว์ที่มิใช่อาหารสัตว์ควบคุมเฉพาะหรือสถานที่เก็บอาหารสัตว์ที่มิใช่ควบคุมเฉพาะ แล้วแต่กรณี ให้แจ้งต่อผู้อนุญาตล่วงหน้าไม่น้อยกว่าสิบห้าวันข้อ๑๑ การยื่นแจ้งตามข้อ ๓ ข้อ ๔ ข้อ ๙และข้อ ๑๐ อาจยื่นแจ้งผ่านระบบอิเล็กทรอนิกส์ก็ได้ประกาศ ณ วันที่ ๒๒ธันวาคม พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แบบแจ้งผู้ผลิตเพื่อขายอาหารสัตว์ที่มิใช่อาหารสัตว์ควบคุมเฉพาะ(แบบ จ.ผ.)๒.แบบแจ้งผู้นำเข้าเพื่อขายอาหารสัตว์ที่มิใช่อาหารสัตว์ควบคุมเฉพาะ (แบบ จ.น.)๓. ใบรับแจ้งผู้ผลิตเพื่อขายอาหารสัตว์ที่มิใช่อาหารสัตว์ควบคุมเฉพาะ(แบบ บ.จ.ผ.)๔. ใบรับแจ้งผู้นำเข้าเพื่อขายอาหารสัตว์ที่มิใช่อาหารสัตว์ควบคุมเฉพาะ(แบบ บ.จ.น.)(ดูข้อมูลจากภาพกฎหมาย)พรวิภา/ปริยานุช/จัดทำ๒๖ มกราคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖ ง/หน้า ๖/๒๔ มกราคม ๒๕๖๐